《元日楼前观仗》
唐代·薛逢

千门曙色锁寒梅，五夜疏钟晓箭催。宝马占堤朝阙去，

香车争路进名来。天临玉几班初合，日照金鸡仗欲回。

更傍紫微瞻北斗，上林佳气满楼台。

曈曈初日照楼台，漠漠祥云雉扇开。星驻冕旒三殿晓，

云翻珠翠六宫来。山呼圣寿烟霞动，风转金章鸟兽回。

欲识普恩无远近，万方欢忭一声雷。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。